
ŠAKIŲ RAJONO SAVIVALDYBĖS TARYBA

SPRENDIMAS

DĖL VIENKARTINĖS PARAMOS SIDONAI VINDŽIGELSKIENEI SKYRIMO

2014 m. spalio 23 d. Nr. T-

Šakiai


Vadovaudamasi Lietuvos Respublikos Vyriausybės 1994 m. gegužės 9 d. nutarimu Nr. 360 patvirtintos Socialinės paramos koncepcijos 18 punktu, rajono savivaldybės tarybos 2005 m. liepos 28 d. sprendimu Nr. T-199 patvirtintos Vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 punktu ir atsižvelgdama į rajono savivaldybės Paramos teikimo komisijos 2014 m. spalio 10 d. posėdžio protokole Nr. PT-17 pateiktas rekomendacijas, rajono savivaldybės taryba nusprendžia:


1. Skirti Sidonai Vindžigelskienei, gyvenančiai Lukšių seniūnijoje, Gerdžių kaime 12, 4000,00 Lt dydžio vienkartinę paramą, sudegus gyvenamajam namui.  


2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2014 m. biudžete numatyto stichinių nelaimių fondo lėšų išmokėti Sidonai Vindžigelskienei 4000,00 Lt.


3. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras




Juozas Bertašius

Parengė:
Socialinės paramos skyrius (U. Mikštienė)

Pranešėja: 
L. Pocevičiūtė

Siųsti:
Socialinės paramos skyriui 3 egz.


Centralizuotos buhalterijos skyriui

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO 

„DĖL VIENKARTINĖS PARAMOS SIDONAI VINDŽIGELSKIENEI SKYRIMO” PROJEKTO

2014 m. spalio 15 d. Nr. VL-1353

Šakiai


1. Parengto projekto tikslai ir laukiami rezultatai: skirti S.Vindžigelskienei piniginę paramą, atsitikus nelaimei. Pagerės nukentėjusios šeimos materialinė padėtis.


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal projektą: ---


4. Kiti, projekto rengėjų nuomone, reikalingi paaiškinimai: 2014 m. rugsėjo 22 d. 03 val. 33 min., kilo gaisras Sidonai ir Jokūbui Vindžigelskiams priklausančiame gyvenamajame name, esančiame Lukšių seniūnijoje, Gerdžių kaime 12. Gaisro metu nudegė stogas, išdegė perdanga ir grindys, sudegė sienos, išdužo langai. Gaisras gyvenamąjį namą suniokojo neatstatomai. Taip pat gaisro metu sudegė viduje buvę baldai, rūbai, buitinė technika bei kiti namų apyvokos daiktai.


Sidona ir Jokūbas Vindžigelskiai – dirbantys. Sutuoktinių mėnesio pajamos – 2263,13 Lt. 
Nuosavybės teise turi 2,50 ha žemės ūkio paskirties žemės, ūkiškai nesiverčia.


Pastatas buvo draustas.


Gaisro priežastis – gedimas elektros instaliacijoje.

Administracijos direktorius


Juozas Puodžiukaitis 

Projekto rengėjas


Struktūrinio padalinio vadovas

Pareigos: Socialinės paramos skyriaus
Pareigos: Socialinės paramos skyriaus vedėja

vyresnioji specialistė

